ACTORUL Cânt (Un hârâit de vechi patefon şi Coarde vocale) Simt Mii de ace cum împung vii Ambele picioare Vorbesc Către o sală care nu mă ascultă (Public plictisit) Trăiesc Odată cu ei şi simt cum mă-abundă Sentiment sictirit Explic Degeaba că nu mă-înţelege nici unul, Se uită în faţă Delic Îi pică ideea la unul Să plece acasă BACK Un om dacă vede Că tot străbate drumuri prin viaţă Şi nimic nu învaţă Se opreşte în loc şi şede O secundă şi-apoi Mormăind printre dinţi un cuvânt Lasă privirea în pământ, Se întoarce şi o ia înapoi BANCA VIEŢII Te aştept Încă te mai aştept Deşi parcă o eternitate a trecut De când noi nu ne-am mai văzut Te aştept Ca să vii, Încă poţi să vii Deşi nu ştiu încă şi cât timp Cam cât mi-ar trebui ca să sting Doruri vii De-o eternitate Aştept de-o eternitate, Să ştii că sunt tot acolo Ţinând ocupate băncile-amândouă Pentru eternitate BUCUREŞTIUL LUI BACOVIA Plouă pe străzi Puhoaie cad din ceruri gri De parcă sus n-ar prididi Atâţia nori să se descarce, S-arunce apele încoace Plouă pe străzi Totul e gri Pământul gri închis spre brun Se vede slab de-al apei fum, Aerul gri şi mohorât Iar colo-un câine amărât Şi el tot gri Şi străzi pustii Nici o umbrelă nu străbate, E-o ceaţă gri de parcă-i noapte, Nici o lumină nu-i aprinsă Şi totul pare-o mare întinsă De străzi pustii CĂLĂTORULUI -Hei tu! Om fericit şi nestăpânit Ce treci cu pluta prin viaţă, Te du Încotro vei vrea! Dar reţine ceva Din ce-ţi spun de faţă: Să ştii Că viaţa Îngheaţă O singură dată în viaţă CĂLDURĂ MARE Soare, linişte Şi totuşi prea mult soare pentru a fi linişte: Materia sfârâind, Muştele bâzâind Ca vântul când trece prin mirişte Soare, căldură Şi totuşi prea multă căldură: Transpiraţia unsuroasă, Limba cleioasă Încât abia mai pot s-o mai ţin în gură Soare, soare Şi totuşi mult, mult prea mult soare, Multă lumină Ea e de vină! Din cauza ei nu mai simt nici urmă de boare CELOR CE SE DUC Un om a murit Vin alţii din urmă Şi-acoperă golul – rămâne o umbră – Şi nimeni nu-l cheamă şi nimeni nu-l strigă Doar cerul veghează mormântu-i să-i ningă Şi nu-i e dor Să se întoarcă Chiar de-ar găsi infernului poartă Sunt oameni ce-n lume se nasc ca să fie Speranţe mulţimii ce e-n agonie Dar astfel de oameni când vin stau o clipă Şi pleacă grăbiţi, scârbiţi şi cu frică Şi nu li-i dor Să se întoarcă Chiar de-ar găsi infernului poartă CONCLUZIE Mă uit în urmă Pentru a vedea înainte Şi văd Că nu m-am uitat bine înainte, Mai în urmă, Când eram mai mic Mă uit înainte Dar văd totuşi şi în urmă Pentru că nu pot să uit Că am uitat Să mă uit bine Înainte ca uite Să mă uit acum DE 1 MARTIE Dacă aş fi fost beat Ţi-aş fi scris poate nişte versuri Dar nu-i nici un păcat Căci tu m-ai îmbătat Cu toată bucuria lumii Tot calmul fericirii mă îmbată Şi mă poartă Dincolo de orice cuvinte Care mi-ar veni prin minte Tu eşti şi tu rămâi Aceea pe care eu o caut, Aceea pe care euam găsit-o Şi nu vreau să o mai dau Nimănui Niciodată Şi cineva poate de sus Deasupra noastră Va spune: “Iată doi oameni Fie fericiţi! Iar voi, ceilalţi, vă înclinaţi! Căci fericirea lor e sacră Nesecată, neântinată, nestrămutată ” Dă-mi mâna ta Să o sărut S-mi pun capul pe ea Ca la-început DE ANUL NOU Trec peste toate care vor veni Şi în pofida a tot ce a fost Serbaţi cu noi acum ultima zi Căci încă prima zi nu are rost E noaptea cea din urmă Anul Nou În viaţa noastră intră cu o zi Lăsând în urma lui doar un ecou Cât de plăcut nici nu se cade-a ştii Şi astăzi mâine când va deveni Rupând ultima zi din calendar Şi când în mâini cotoru-l vei privi Nu dispera că-ţi dau altul în dar E Anul Nou Şi nou ce mâine fi-va Şi ce-o să fie nou de Anul Nou Eu nu o ştiu O ştie numai clipa Când anul vechi va deveni an nou Şi zău la toate care vor veni Să ne gândim acum nu are rost Beţi un pahar în cinstea noii zi Căci vechea zi de-acuma ea a fost DE VORBĂ CU ALŢII Descălţându-mă de limbajul pe care merg Aş rămâne numai eu Dar acum nu mai pot, e târziu să-l mai şterg; Voi rămâne mereu Un etern creator, un mereu suflet trist, Un alcoolic de vise Îmbătat cu iluzii – deveniri de artist – Gânduri necuprinse Nu au loc aici şi nici nu e loc Undeva în minte De aceea scriu, altfel aş lua foc Moarte de cuvinte DE ZIUA MAMEI Vin anii-n zbor şi-n zbor se duc Şi oare unde zboară ei? Căci de ce vin, mai tare fug Şi-apoi mai ţine-te de ei! Şi-n asta n-aş vedea de loc Vreun motiv de întristare Căci mai adaugi un boboc Şi faci grădina şi mai mare Iar când ajungi ca să-i admiri Şi vezi că ai lasat în urmă Un crâng întreg de trandafiri Iei totul parcă mai în glumă Căci tot secretul este-n vaţă Să ştii să-alegi un loc la soare Alungă norii de pe faţă Şi fă-ţi grădina cât mai mare DECOR DE TOAMNĂ Mergem la braţ în doi la plimbare, Păşim împreună pe nici o cărare Şi mergem sfidând şi ceaţă şi ploaie Iar vântul ce suflă copacii despoaie Mă gâdili şi fugi sălbatică ciută, Eu râd şi accept provocarea ta mută Şi toamna-şi trimite asupra-ne ploi Alerg după tine şi cad în noroi Umbra-ţi dispare în ceaţa din vis Te strig dar pereţii răspund că-s închis Şi pământul în pumni îl strâng infinit Căci vai, dimineaţă era M-am trezit! ESENŢA PĂMÂNTULUI Esenţa pământului E ce-i mai de seamă: Magia cuvântului, Un balsam pe rană Litera ascunsă În vraja cuvântului E adânc pătrunsă-n Universul gândului Iară pentru mine Esenţa pământului - Deacum amintire - În bătaia vântului Este tot amorul Dorului de viaţă, Este gându-n zborul Ideii de faţă 07 02 88 ETERNA DRAGOSTE Doi tineri se iubesc Ei tac Dar gesturile ce le fac Îmi sunt de-ajuns ca să-i ghicesc Deşi de lume se feresc Doi tineri se privesc Şi stau Şi ei din ochi cuvinte-şi beau, Vocabularul nu-i prea bun Pentru ce vor să-şi spună-acum Minute trec, se scurg uşor Iar ochii nu clipesc căci dor De prea mult dor ce stă în ei, Iar tinerii sunt parcă zei Ei s-au retras în lumea lor O lume fără nici un for, Sunt izolaţi – un mic Olimp O lume-n care nu au timp Şi nu există alt limbaj Decât al inimii curaj Şi chiar de plâng treziţi în zori Sunt amândoi învingători FUNCŢIE DE VOI f(voi) Eu am o idee şi tangent la ea Derivează o altă idee: constantă, a mea Produs de idei gândire rezultă Plus muncă eventual mai puţină sau multă Cercetând integral scoarţa cenuşie Reies neuroni: o sută, o mie, Miliarde cu „bi” sau cu „tri” ca prefix Sau limită tinzând la infinit de x O sumă de oameni gândesc – sunt fiinţe Şi spaţii cercetează în multe privinţe Soluţii-s în R comparate – şi-i bine Dar nimeni nu vede soluţii ca mine GÂNDURI FUNEBRE (III) Pentru mine n-a mai rămas nimic Să se mai întâmple Pentru mine s-a întâmplat totul Din ceea ce trebuia să se întâmple Întâmplător îmi trece o întâmplare Prin minte: De mult, pe vremea când eram mai tânăr O babă cu-n dinte Mi-a rostit Trei cuvinte O întâmplare, întâmplată Între două pale de vânt: Melancolic – de vară – pe dinafară, Un crivăţ sumbru – pe dinăuntru Şi-o babă frumoasă Cu o coasă Şi trei cuvinte: „Să fii cuminte” GLUMA Mângâindu-ţi gâtul curat şi neted Te sărut Cu toată fiinţa mea Gura ta e un poem sublim Iar eu grânguresc de bucurie Te sorb Pe toată dintr-o răsuflare Aproape nelăsându-te să răsufli Până-n adâncul fiinţei tale (Aşa grăit-a beţivul către sticlă) HAI LA PLIMBARE Hai la plimbare! Ce dacă afară plouă, Eu îţi voi fi soare Iar tu pe gene – rouă Haide prin ploaie Ca să zâmbim la nori Să-i vezi cum se înfoaie Şi udă trecători Şi nu-ţi păsa de tună, Cu tine vor să ţină: Când te sărut în glumă Ne-îngroapă în lumină Şi vor fugi de soare Udând la rădăcină Iubiri nerăbdătoare Ce-aşteaptă ca să vină HORA DIN SAT La horă e satul buluc adunat Şi hora se-învârte, picioarele bat, Piciorul crescut pe pământ de arat Îl bate cu foc, izbeşte îndesat Şi hora se-învârte încolo şi încoace La loc se adună şi iar se desface Şi tineri vioi cu pasul tenace Şi moşi mai înceţi cu mers de răgace În colţ lăutarii – cu boabe de rouă Pe frunte – trudesc şi fruntea le plouă Când picură hore Viori sunt vreo două, Ţambal unul singur şi fluiere nouă Amestec de basm şi istorie veche E-n cântece, dansuri de grup sau pereche Sau jocuri grăbite, lovite de streche Cântate sau zise doar după ureche IMAGINI Când se întâmplă să aud Paşi repezi pe un drum ferit Tresar: “Destinu-mi e prea crud” Mă-întorc Rămân dezamăgit De ce? La ce-am sperat secundă nebunească De inima-mi stă gata să plesnească? Când gândurile-mi rătăcesc Şi nu visez şi nu admir Tresar Îmi pare că zăresc Praful suflat de pe-amintiri De ce? De ce se-aşterne atâta ceaţă-n jur Când caut din memorie s-o fur? Iar de se-întâmplă să adorm Cu capul sprijinit pe mâini De ce-mi apari mereu în somn Şi ce tot spui când mă îngâni? Şi iar: La ce-am sperat atunci când te-am lăsat Să pleci? Şi am oftat Şi ai plecat ÎN VIRTUTEA INERŢIEI Trăim, muncim, mâncăm, hrănim; Trăim muncind Muncind hrănim; Şi printre picături trăim Iubim grăbiţi, grăbim, fugim Citesc ce scriu Scriu ce citesc Căci pentru câte eu gândesc Să scriu acum nu prididesc Căci mai trăiesc, iubesc, muncesc Şi toate câte facem, câte desfacem, Greşeli se adună şi iar le refacem Trăim şi murim în era isteriei Şi toate - le facem - în virtutea inerţiei ÎNTÂMPLARE Vroiam s-o văd I-am dat un telefon Şi-am invocat un prea banal motiv Ceva minor, minciună etalon Având o sută la activ N-a zis nimic, Adica m-a lăsat să vin Să fac ce vreau N-am nici o vină Căci m-a lăsat speranţe să anin Pe crengile din inimă Şi am zburat Mai repede ca gândul De dor purtat pe-aripi de foc “La piept o strâng” ziceam nătângul Iubita însă ioc Acum eu plec Picioarele-mi se-îndoaie Iar gândul meu îmi zace prin pustii Şi ochii mai-nainte o văpaie Acum sunt goi şi gri IUBITEI Tu străluceşti ca o flacără În lumina întunericului Tu luceşti în dogoarea nopţii Care nu mai vine Să ne cuprindă pe amândoi Într-o interminabilă îmbrăţişare Tu eşti un vis de vis Şi visătoare ca însăşi visul Din care ai iesit ca să mă îmbrăţişezi pe mine, Tu eşti Cleopatra în stare pură Dar la fel de unduitoare, şerpuitoare, lunecătoare Tu eşti visul meu apărut în realitate, Tu eşti visul meu etern Din fiecare noapte, Tu eşti visul pe care îl văd cu ochii Aproape în fiecare zi Şi cu mintea în fiecare noapte LACRIMI PENTRU PLOPI Cred că dacă un plop ar fi în stare Să gândească sau să judece S-ar uita probabil puţin în ce stare Creşte încă din scutece De jur împrejur turnate betoane Iar lui lăsat ca să crească Un petec de sol printre zeci de coloane Iar asfaltu-i o mască Şi cred că dacă ar fi în stare Şi ar putea ca el să-şi adune Şi-ar lua rădăcinile la spinare Plecând undeva la pădure LAPOVIŢĂ Plouă cu fulgi prin ceaţa deasă Iar eu privind de la fereastră Mă plictisesc singur în casă Şi ploaia apasă Stau şi ascult vreo picatură Cum cade-n gol şi cum o fură O baltă de sub geam ce sună De-adunătură Perechi de ochi iscoditori Pândesc de la un geam cu flori Mă-îmbată-n jocuri de culori De parcă-s zori Plouă din cerul vânăt-brun Cu apă plouă şi cu fum Iar pe asfalt întregu-i drum Dat cu săpun LOVE STORY Pat de spital Ce alb e totul, Ce trist decor spre triste porţi! Un om în alb Lângă el mortul Câţi n-or avea aceste sorţi? De-am da un ceas înapoi timpul Dar nu mai merită acum Căci poate-ar fi prea mare chinul, Prea crudă întoarcerea din drum “-Nu-mi iau adio de la tine Te voi păstra în ochii mei Iubitule, vino la mine Şi mă sărută dacă vrei Îţi mai aduci aminte, odată Cât ne plimbam în asfinţit! Şi ce păcat – ultima dată Să nu te văd iar fericit Frumoasă a fost iubirea noastră Romantică însăşi ca luna Îţi aminteşti floarea din glastră? N-a ofilit – s-a rupt tulpina Zâmbeşte dragul meu iubit Căci deja seara-i către noapte Nu-mi iau adio, îţi promit Căci numai luna ne desparte” ………………………………… Pat de spital Se văd în noapte Doi oameni care s-au iubit, Două iubiri ce le desparte Doar timpul care s-a oprit MERSUL ÎNAPOI (Întoarcerea la origini) Ia-mă de mână Ca să începem să mergem Amândoi împotriva tuturor: Împotriva spaţiului, a timpului în care trăim Această fântână Din care nu trebuie să bem E fântâna relelor Ce-i ispiteşte pe oameni la dulce nectar şi venin Simpatică zână Hai să începem să vrem Să dăm drumul înapoi zilelor Şi împotriva a tot care merge înapoi să iubim 26 12 87 NOVEMBER SNOW Natura a murit Totul apare atât de alb Oraşu-i părăsit de vânt, Aleile sticlesc a jad Privesc în jur şi mă încânt Oraşul părăsit Copacii de cristal sticlesc Iar felinarele orbesc, Covoru-i neatins de paşi E ceas târziu, întreg oraş E adormit Şi stau trăznit şi mă întreb: O zână oare s-a jucat, Îşi construieşte vreun palat? Căci iată acum oraşu-ntreg Îmi pare fermecat PLOAIE DE VARA Alerg desculţ prin ploaie Şi-n capul gol Sub nori Natura face baie Se spală de cu zori Nori undeva departe Se-împing unii pe alţii Pun piedici, cad pe spate, Mugesc ca elefanţii Şi fire moi de iarbă Se scoală rând pe rând Mă gâdilă în talpă Alunec, cad şi râd Sus cerul se îneacă Sub o cascadă brună Un val enorm ce pleacă Zicându-mi “Ziua bună” A transpirat natura Şi-a emanat prin pori Când a trecut furtuna Un cald miros de flori 26 12 87 PORTRETUL UNUI SAT Se înserează prin câmpii În satul vechi însingurat În brâu de munte aşezat Cu-acoperişuri argintii Şi ultime săgeţi de foc Ce fac şindrile sclipitoare Se-abat din mare depărtare În satul cu miros de soc Colo-un drumeag încolăcit Ce urcă-n munte cu curaj Dispare după peisaj Şi nici nu ştii cim s-a topit Iar întorcându-mă-napoi Pe drumul vechi, hodorogit Se pierde parcă-n infinit Un car domol cu patru boi PUNCT MATERIAL DE VEDERE Gândesc şi am un punct material În el se concentrează a mea vedere Asupra regnului uman sau mineral Cu-întreagă, splendidă a lui putere Scoateţi acum mintea din mizerie Există în univers destul gunoi Incident în excedent de materie Tare mă tem că asta suntem noi ROMANTA 1900 TOAMNA De mult s-a sfârşit întâlnirea Din gazde şi oaspeţi doar noi Mai vrem să-amânăm despărţirea Şi poate că nici amândoi Iar ora târzie se scurge Tăcerea e luată de vânt Şi ochii-ţi vor parcă a plânge Şi buzele-a spune-un cuvânt E ultima noastră întâlnire, O ştim fiecare Mai stai Aş vrea să ţi-o spun din privire Dar tu nu mai eşti cum erai Cu dragostea noastră odată Lăsată să fie amintire S-au stins legături de-altă dată Şi nu-mi mai citeşti din privire În aerul rece de seară Terasa ne-ascunde de lume, Aşteaptă trăsura la scară Şi-adio nu ştiu cum se spune De mult s-a sfârşit întâlnirea Aş vrea să mă simt mai vioi Dar nu ştiu de ce, despărţirea Ne lasă mai trişti şi mai goi SALUTUL GENERAŢIILOR Lumea de azi şi lumea de mâine Trăiesc azi în paralel – două lumi diferite; Iar cei care mâine vor fi lumea de mâine Au azi stări nedefinite Suntem prea grăbiţi în lumea de azi Iar lumea de mâine ne întrece grăbită E inutil să încerci timpul să-l arzi Căci lumea de mâine grăbită profită Întâlnirea – o spun cu teamă – Între lumea de azi şi cea de mâine Se petrece fără să se bage de seamă De parcă s-ar trece pe lângă un câine Până cineva poate va spune: “Am evoluat de bună seamă” Altcineva, din altă lume: “Bine, dar n-am băgat de seamă” Salutul dintre generaţii Care se depăşesc – din nefericire – Constat şi nu găsesc vinovaţii: A dispărut cu desăvârşire SINGURĂTATEA POETULUI Singurătatea unui parc E tot ce mă înconjoară Copaci şi frunze mă despart De lumea din afară O boare, frunze atingând Foşneşte peisajul, Să plec numai de-mi vine-n gând Îmi piere tot curajul O bancă izolată-n crâng Decorul n-o primeşte Idei pierdute stau şi strâng Când vântul isprăveşte Nemaivenindu-mi vreo idee Văd ceasul, fac un calcul, Mă scol şi plec pe o alee Lăsând în urmă parcul STORY Ei au fost doi: S-au întâlnit Când nici măcar nu s-au gândit, Au stat ce-au stat Ca fată şi băiat Iar mai apoi S-au despărţit El a plecat Şi dus a fost, Şi nici măcar nu are rost Să ne-întrebăm, să acuzăm Căci a uitat Ce-a fost a fost Atât cu unul Iar mai apoi Când ea ştia ce nu ştim noi S-a otrăvit Şi a murit Da-n loc de unul Au murit doi SUBIECT OCCIDENTAL Plouă pe străzile pustii Printre vitrine părăsite, Printre maşinile-adormite, Printre reclame argintii Un ţăcănit discret se-aude În marele oraş tăcut (Sau mai degrabă nenăscut) Lăsând tăcerea să-l inunde Iar prin perdeaua fumurie Ce auncă-n jur o nuanţă gri, Printre reclamele-argintii Se vede-o umbră argintie În goana lui, vreun şofer Doar o secundă răsărit Lăsând în urmă-un fâşâit Trădează marele mister Şi iată-acum scena finală: În raze ude împrăştiate Cu tocurile-i cadenţate E-o vagaboandă sexuală Pacea la loc s-a aşternut Şi liniştea ca-ntr-un mormânt, Iar eu mă ţin iar de cuvânt Căci am s-o iau de la început: Plouă pe străzile pustii Printre vitrine părăsite, Printre maşinile-adormite, Printre reclame argintii TĂCEREA-MI Când mângâi cu pieptu-mi urechea-ţi, în fine Când vii lângă mine m-apasă tăcerea Auzi marea tăcere ce vorbeşte din mine, Tăcerea ce-mi curge prin vine! Dar tu nu-înţelegi şi crezi nenăscute Adânci sentimente profund neştiute Iar eu te voi perde când ochii-ţi vor spune “Ia-ţi dragă tăcerea şi du-te” TELEFONUL Ţi-am dat telefon să-ţi spun că te iubesc Şi mai vreau să-ţi spun Că tot ce a fost între noi retrăiesc Din nou acum Te-am sunat imediat ce acasă-ai sosit Pentru că vroiam să-ţi zic Că acolo în stradă zău nu m-am gândit Hai că m-am prostit! Iartă-mă dar am intrat într-o viteză pe uşă Căci de cum ai plecat Nu ştiu m-am simţit ca un pumn de cenuşă Şi-acasă-am alergat Să-ţi spun că te iubesc de o mie de ori Şi mai vreau să-ţi spun Chiar daca mă prostesc inutil uneori Te iubesc nebun TELEPATIE PARALELĂ El: Ştiam că n-ai să vii aseară Şi totuşi eu te-am aşteptat Cum o să-aştept la noapte iară În timp ce vei visa în pat Ea: Nu n-am să dorm, nici n-am dormit Căci gândul mi-e mereu la tine Şi iarăşi lacrimi o să-înghit Acum mereu să plâng îmi vine El: Nu pot să îmi revin de-atunci Când ne-am certat fără cuvinte Eu am rămas privind la fulgi Şi tu ai mers tot înainte Ea: Eu poate am greşit cumva Îmi reproşez acum amarnic Nu pot să uit purtarea ta Dar nici pe tine, e zadarnic El: Nu am curajul necesar Ca să revin din nou la tine Stiu, am greşit o dată dar Mă pot schimba din nou în bine Ea: De ce nu vii? Mă amăgeşti? Şi eu să nu te fi ştiut? Nu pot să cred Oh, unde eşti? Te-ai supărat? Să te sărut El: Dar dacă tu nu poţi să-mi ierţi Dar asta simt că nu se poate Îmi iau curaj poţi să mă cerţi Dar nu pleca te rog, departe Eu: Pe sub aleea de castani Se plimbă mână-n mână Doi tineri Patruzeci de ani N-au decât poate împreună TESTAMENTUL GANDULUI FUNEBRU Nu am nimic să las Acelora ce vor să strângă după mine Decât stiu eu un simplu ceas Să-şi vadă timpul ce se duce şi ce vine Nici sfaturi n-o să dau Ar fi desigur de prisos create Folositoare nu cred că erau Pentru că n-ar fi fost desigur ascultate Aşa că o să tac Şi o să mă pregătesc pentru o lungă noapte Şi în tăcere o să mă retrag Lăsând nimic la fiecare-n parte TU PLECI Dacă-ai afla cât ţin la tine N-ai mai pleca acum departe Şi ne-am simţi cu mult mai bine Fără minciuni, vorbe deşarte Tu pleci şi-mi iei cu tine odată Sufletul meu gol, părăsit Rămân memorii ce mă-îmbată O cameră, un pat, un mit Un freamăt slab de crăci de plop Percep abia şi mă-înfioară, Nu simt c-am cap ci-un gât cu dop Ce mă apasă, mă omoară Tu pleci, dar laşi în urma ta Pustiu de gheaţă şi deşert Ca să te-întorci orice aş da, Orice aş da ca să te iert Mă rog la tine şi la stele, La cele care le-adorai Dar mă priveşti tot mut ca ele Te depărtezi cu un tramvai Tu pleci Definitiv Normal, A fost un joc, un teatru scurt Şi prea frumos pentru real Iar eu rămân aici Mort Mut ULTIMUL GÂND FUNEBRU Despre mine se va vorbi la trecut Sau nu se va vorbi chiar deloc Şi după ce voi fi dispărut Va fi un om mai puţin într-un bloc Se va spune „A fost un sălbatic Atacând să sfâşie mişei, Semăma cu un lup singuratic Ce urla cu tot duhul la ei L-au ajuns vânătorii de stârvuri Urmărind să-l înhaţe de bot” Iată vorbele celor ce-n cârduri Mă privesc ca trofeu deja mort UMBRA Ce dacă un pahar mai beau Dup-o duzină? Şi-aşa la masa unde stau De ele-i plină Ce dacă plâng cu lacrimi mari Ţinându-l plin Pe cel din urmă-al meu pahar Cu atâta chin? Ce dacă singur am rămas Ca-ntr-un pustiu? De umbre dacă-oi fi atras N-o să mai fiu Toate paharele mă plâng Şi mâna-mi trage Pe ultimul ce-aş vrea să-l strâng Până se sparge VERTICAL Ninge vertical Sau plouă cu fulgi grei şi uzi Nici o adiere nu auzi Din fundal Plouă paralel Ca într-un film fără sonor Fulgi cad, se opresc şi mor Totul efemer Pământul e ud Căzând vreun fulg răsărit Rămâne pe-un bulgăr ieşit Dar nu-l aud 